##  Februar 2017

|  |
| --- |
| **KVALITETSSTANDARD, Serviceloven § 104 – I SKIVE KOMMUNE** |

|  |  |
| --- | --- |
| **Overskrift**  | **Indhold**  |
| Lovgrundlag  | **104.** Kommunalbestyrelsen skal tilbyde aktivitets- og samværstilbud til personer med betydelig nedsat fysisk eller psykisk funktionsevne eller med særlige sociale problemer til opretholdelse eller forbedring af personlige færdigheder eller af livsvilkårene. |
| Målgruppe | Målgruppen til ydelsen er voksne med betydelig nedsat fysisk eller psykisk funktionsevne med behov for socialt samvær og aktiviteter i fællesskab.Støtten efter denne bestemmelse kan gives til borgere der vurderes at have moderat, svært eller fuldstændigt problem. Ved vurderingen af støttebehov tages det udgangspunkt i en vurdering af borgerens funktionsevne. Et handicap, en medicinsk eller psykiatrisk diagnose er således ikke i sig selv tilstrækkeligt til at modtage ydelsen. Støtten gives efter en vurdering af, om der som alternativ er muligt at give borgeren beskæftigelse efter anden lovgivning.  |
| Formålet med ydelsen | Formålet med ydelsen er:* At borgeren får mulighed for at forbedre eller opretholde sine personlige færdigheder og sociale kompetencer.
* At borgeren opnår øget grad af livskvalitet.
* At borgeren har mulighed for at deltage i aktiviteter
* At give borgeren struktur i hverdagen og hjælpe til med at vedligeholder en døgnrytme.

Ydelsen gives med et bestemt mål for øje. På baggrund af funktionsevnevurderingen udarbejdes handleplan med fastlagte mål for den enkelte borger.  |
| Ydelsestyper | Visitering sker gennem myndigheden til Idavang, Skovly og Magneten.Eller ved direkte henvendelse til værestederne CTU (psykiatri og udsatte) samt To’eren og klubtilbud på henholdsvis Idavang og CKU.Myndigheden eller værestedet vil altid skulle tage stilling til, om man er i målgruppen. Der vil kunne være en behovsafhængig venteliste. For borgere med moderate eller svære problemstillinger vil ydelserne kunne bestå i visiterede samværs og aktivitetstilbud rettet mod bl.a. at fastholde eller udvikle livskvalitet gennem sociale fællesskaber. Derudover kan ydelsen bestå i en gruppebaseret socialpædagogisk indsats med henblik på at fastholde eller udvikle færdigheder. For borgere med omfattende problemstillinger vil ydelserne derudover kunne bestå i et individuel socialpædagogisk tilbud med henblik på vedligeholdelse og udvikling af kompetencer i personlige og sansemæssige færdigheder, kommunikation, samt praktisk og kreative opgaver og aktiviteter. Herudover vil der kunne ydes nødvendig støtte til egenomsorg.  |
| Ydelsesomfang  | Ydelsen kan leveres i åbningstiderne i det samværs- og aktivitetstilbud borgeren er visiteret til. Der kan visiteres til samværs- og aktivitetstilbud af forskelligt omfang. Ydelsens omfang er defineret og tilpasset funktionsnedsættelsen i overensstemmelsen med den enkelte borgers handleplan.  |
| Der kan gives støtte til | Det skal tilstræbes at alle aktiviteter skal være meningsfyldte for borgeren og skal fokusere på borgerens personlige udvikling og vedligeholdelse af færdigheder. Der er mulighed for at etablere en praktik i forhold til at afprøve aktivitets- og samværstilbuddet.  Der følges løbende op på målene for den indsats, der er aftalt for aktivitets- og samværstilbuddet.  |
| Ydelsen omfatter ikke | * Der ydes ikke tilbud om ledsagelse.
* Udgifter til egen kost i løbet af dagen.
* Udgifter til at deltage i eventuelle ture arrangeret af aktivitetstilbuddet.
* Udgifter der ikke medgår til en produktion.
 |
| Handleplan  | Borgeren tilbydes en handleplan efter sel. § 141. På baggrund af funktionsevnevurderingen udarbejdes en handleplan med en fastlagt overordnet formål og målene for ydelsen for den enkelte borger. Hvis borgeren ikke ønsker en handleplan, vil der i bestillingen til leverandørne være opsat formål og mål for indsatsen.  |
| Opfølgning  | Som udgangspunkt foretages en genvurdering af borgerens behov en gang om året. Kontaktpersonen på samværs- og aktivitetstilbuddet har anssvar for at der udarbejdes en statusrapport, der beskriver forløbet og vurderer den faglige indsats i forhold til handleplanen. Kontaktpersonen i samværs- og aktivitetstilbuddet vil løbende og kontinuerligt følge op på målene i udviklingsplanen. Såfremt indsatsen afviger væsentligt fra handleplanen i en periode på 2 måneder, er kontaktpersonen forpligtiget til at meddele det til den visiterende myndighed. Modtager sagsbehandleren en meddelelse om væsentlige afvigelser, vil sagen blive taget op til genvurdering med henblik på at vurdere om borgeren fortsat er berettiget til tilbuddet og eller får det rette tilbud.  |
| Klage og ankemuligheder | Såfremt du er uenig i den afgørelse Skive Kommune har truffet, kan du inde 4 uger klage over afgørelsen,. Såfremt Skive Kommune ved genvurderingen giver dig fuldt medhold i din klage, vil du inden 4 uger modtage den nye afgørelse. Såfremt Skive Kommune giver dig delvist medhold i din klage, skal du inden 4 uger efter den nye afgørelse meddele Skive Kommune, hvis du ønsker at fastholde din klage. Såfremt Skive Kommune ikke kan give dig medhold i din klage, blive videresendt til behandling ved ankestyrelsen. Henvendelsen rettes til: Skive Kommune – Sundhedsafdelingen, psykiatrirådgivningen, Torvegade 10, 7800 Skive. sk@skivekommune.dk (og social. Afd.) |